text: РЕГЛАМЕНТ ЗА ИЗПЪЛНЕНИЕ (ЕС) № 168/2014 НА КОМИСИЯТА
  от 21 февруари 2014 година
  за изменение на Регламент (ЕО) № 555/2008 относно докладването и оценката на програмите за подпомагане на държавите членки
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 54, буква в) от него,
  като има предвид, че:
  (1)
  В член 35 от Регламент (ЕО) № 555/2008 на Комисията (2) се определят подробни правила за прилагането на разпоредбите на член 188а, параграфи 5 и 6 от Регламент (ЕО) № 1234/2007 на Съвета (3) относно докладването и оценката на програмите за подпомагане на държавите членки в лозаро-винарския сектор. Регламент (ЕО) № 1234/2007 е отменен и заменен с Регламент (ЕС) № 1308/2013, считано от 1 януари 2014 г.
  (2)
  В Регламент (ЕС) № 1308/2013 не се предвижда разпоредба за докладване и оценка на програмите за подпомагане на държавите членки, както е предвидено в член 188а, параграфи 5 и 6 от Регламент (ЕО) № 1234/2007, но Комисията се оправомощава да приема мерки в това отношение посредством актове за изпълнение. Поради тази причина е необходимо член 35 от Регламент (ЕО) № 555/2008 да се адаптира.
  (3)
  Поради това Регламент (ЕО) № 555/2008 следва да бъде съответно изменен.
  (4)
  Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
  ПРИЕ НАСТОЯЩИЯ РЕГЛАМЕНТ:
  Член 1
  Член 35 от Регламент (ЕО) № 555/2008 се изменя, както следва:
  1)
  Параграф 1 се заменя със следното:
  „1. Всяка година преди 1 март държавите членки представят на Комисията доклад за изпълнението през предходната финансова година на мерките, предвидени в техните програми за подпомагане, посочени в част II, дял I, глава II, раздел 4 от Регламент (ЕС) № 1308/2013 на Европейския парламент и на Съвета (4).
  В тези доклади се изброяват и описват мерките, за които е била предоставена помощта от Съюза по линия на програмите за подпомагане.
  Тези доклади се представят от държавите членки на Комисията с формуляра, установен в приложения V и VI към настоящия регламент. Информацията от съответните таблици се отнася до мерките на програмата за подпомагане за всяка година:
  а)
  отчет за вече направените разходи за финансовата година през програмния период, които в никакъв случай няма да надхвърлят бюджетните ограничения за държавата членка, определени в приложение VI към Регламент (ЕС) № 1308/2013;
  б)
  прогнози за следващите финансови години до края на планирания период за изпълнение на програмата за подпомагане, в рамките на бюджетните ограничения за държавата членка, определени в приложение VI към Регламент (ЕС) № 1308/2013, и в съответствие с най-актуалното представяне на програмата за подпомагане, изпратено в съответствие с член 3 от настоящия регламент.
  2)
  Параграф 4 се заменя със следното:
  „4. Преди 1 март 2014 г. и за втори път - преди 1 март 2017 г., държавите членки представят на Комисията оценка на разходите и ползите от програмите за подпомагане, като посочват и начин за подобряване на тяхната ефективност.
  Тези оценки се представят от държавите членки на Комисията с формуляра, установен в приложения V и VI. В допълнение към заключението се включват следните точки:
  -
  :
  В 1
  :
  Оценка на разходите и ползите от програмата за подпомагане,
  -
  :
  В 2
  :
  Начини за подобряване на ефективността на програмата за подпомагане.“
  Член 2
  Настоящият регламент влиза в сила на третия ден след публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 21 февруари 2014 година.